Eenvoudige tamatiesous met variasies - HeleenMeyer
Nov 23, 2020 | Sauces
Dis ook só veelsydig, want byna enige ander bestanddele kan bygeroer word. Jy kan selfs die sous verpulp vir 'n gladder weergawe as party gesinslede nie van die growwe sous gaan hou nie. Kies 'n proteïen, nog groente, kruie en ander geurmiddels soos olywe om by te voeg. Sien die wenke onderaan die resep vir nog idees. Op die foto word dit met pasta voorgesit, maar die basiese sous is ewe lekker net so met vis, vleis of selfs mieliepap met braaivleis.
Drie bestanddele wat natuurlik sinoniem is met pasta is olyfolie, swartpeper en kaas – veral 'n harde kaas soos pecorino-, parmesaankaas of beleë wit cheddarkaas, wat aan tafel bo-oor gerasper word.
​30 ml (2 e) olyfolie
30-45 ml (2-3 e) gekapte vars gemengde kruie, bv. basiliekruidblare, origanum, tiemie en Italiaanse pietersielie
1. Verhit helfte van die olyfolie oor matige hitte in 'n groot pan. Soteer die ui, knoffel en soetrissie tot dit sag is.
2. Roer die kersietamaties by en soteer vir 'n paar minute tot dit geurig is.
3. Voeg die res van die bestanddele, behalwe die olyfolie, by en bring tot kookpunt. Roer af en toe, verlaag hitte en prut sonder die deksel vir 15-20 minute of tot die sous verdik.
4. Roer orige olyfolie by en geur na smaak. Die sous is genoeg vir 250 g rou pasta, soos fusilli, penne of enige pasta van jou keuse. Meng die sous met die warm pasta. In die foto hierbo is gebraaide spek, kaasskaafsels en ekstra vars kruie bygeroer.
1. Berei dubbel soveel sous en vries helfte vir 'n volgende ete. Kies enige proteïen of ander groente, soos sampioene of spinasie om by te roer. Salami, ham, chorizo-worsies, gaar hoender, bees-of lamsvleis of tuna is alles heerlik met tamatie.
2. Geur die sous met olywe of 'n fyngekapte brandrissie vir ekstra byt.
Tags: easy ingredients | everyday ingredients | family food | gesinskos | gesond | Healthy | healthy eating | Pasta